
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes nodošanu Valmieras novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 2. punkta "a" apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 3. punkts un Valmieras novada pašvaldības (turpmāk – Pašvaldība) domes 2025. gada 25. septembra lēmums Nr. 616 (prot. Nr. 18, 24.§) "Par īpašuma "Dikļu skola – Ezernieki", Dikļu pagastā, Valmieras novadā, kadastra numurs 9652 004 0012, iegūšanu" (turpmāk – lēmums Nr. 616) un Pašvaldības domes 2025. gada 30. oktobra lēmums Nr. 687 (prot. Nr. 20, 38.§) "Par grozījumu Valmieras novada pašvaldības domes 25.09.2025. lēmumā Nr. 616 (prot. Nr. 18, 24.§) "Par īpašuma "Dikļu skola – Ezernieki", Dikļu pagastā, Valmieras novadā, kadastra numurs 9652 004 0012, iegūšanu".
1.2. Mērķis
Mērķa apraksts
Projekta mērķis ir atļaut Zemkopības ministrijai nodot bez atlīdzības Pašvaldības īpašumā valsts meža zemi – nekustamo īpašumu "Dikļu skola – Ezernieki" (nekustamā īpašuma kadastra Nr. 9652 004 0012) – zemes vienību ar kadastra apzīmējumu 9652 003 0055 un zemes vienību ar kadastra apzīmējumu 9652 004 0078 – Dikļu pagastā, Valmieras novadā, lai saskaņā ar Pašvaldību likuma 4. panta pirmās daļas 3. punktu to izmantotu pašvaldības autonomās funkcijas īstenošanai – ceļu būvniecībai, uzturēšanai un pārvaldībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Saskaņā ar Meža likuma 44. panta ceturtās daļas 2. punktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai atsavinot tādu valsts meža zemi, uz kuras atrodas ceļš. Minētā pašvaldības autonomā funkcija atbilst Pašvaldību likuma 4. panta pirmās daļas 3. punktam, kurā noteikts, ka pašvaldību autonomajās funkcijās ietilpst gādāt par pašvaldības īpašumā esošo ceļu būvniecību, uzturēšanu un pārvaldību.
Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei. Kārtību, kādā valsts meža zeme atsavināma pašvaldības autonomo funkciju izpildei, reglamentē Ministru kabineta 2006. gada 19. septembra noteikumi Nr. 776 "Valsts meža zemes atsavināšanas kārtība" (turpmāk – noteikumi Nr. 776).

Nekustamais īpašums "Dikļu skola – Ezernieki" (nekustamā īpašuma kadastra Nr. 9652 004 0012), kurš sastāv no zemes vienības ar kadastra apzīmējumu 9652 003 0055 0,54 ha platībā un zemes vienības ar kadastra apzīmējumu 9652 004 0078 4,26 ha platībā, Dikļu pagastā, Valmieras novadā (turpmāk – nekustamais īpašums "Dikļu skola – Ezernieki"), 2018. gada 3. decembrī ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Dikļu pagasta zemesgrāmatas nodalījums Nr. 1000 0058 4257). 

Atbilstoši Meža likuma 44. panta pirmajai daļai valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij. 2018. gada 26. novembra uzziņā
Nr. 8.7-5e/2611/2018 "Uzziņa par nekustamā īpašuma Kocēnu novadā, Dikļu pagastā "Dikļu skola – Ezernieki" (kadastra Nr. 9652 004 0012)" ir sniegta informācija, ka saskaņā ar Latvijas Valsts vēstures arhīva 2007. gada 29. novembra izziņām Nr. 5-JP-7185, Nr. 5-JP-7185/1 un Nr. 5-JP-7185/2 Valmieras apriņķa Dikļu pagasta zemes īpašuma "Burtnieku virsmežniecība" un Dauguļu pagasta zemes īpašumu "Burtnieku virsmežniecība" un "Valmieras virsmežniecība" īpašnieks 1939. gadā ir bijis Mežu departaments, tāpēc nekustamais īpašums "Dikļu skola – Ezernieki" ir valsts meža zeme Meža likuma 44. panta pirmās daļas izpratnē.

Pēc Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamā īpašuma "Dikļu skola – Ezernieki" fiskālais īpašuma novērtējums kadastrā ir 3252 euro, bet universālais īpašuma novērtējums kadastrā ir 11 520 euro.

Zemes vienības ar kadastra apzīmējumu 9652 003 0055 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,5400 ha platībā. Tās fiskālā kadastrālā vērtība ir 359 euro, universālā kadastrālā vērtība – 1296 euro.
Zemes vienības platības sadalījums pa lietošanas veidiem – zemes zem ceļiem 0,5400 ha.
Zemes vienībai noteikti šādi apgrūtinājumi:
1) ekspluatācijas aizsargjoslas teritorija ap elektrisko tīklu transformatoru apakšstaciju – 0,0039 ha,
2) aizsargājama koka (dižkoka) teritorija – 0,0454 ha,
3) biosfēras rezervāta neitrālās zonas teritorija – 0,5385 ha,
4) ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0523 ha,
5) lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0522 ha.

Zemes vienības ar kadastra apzīmējumu 9652 004 0078 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 4,2600 ha platībā. Tās fiskālā kadastrālā vērtība ir 2893 euro, universālā kadastrālā vērtība – 10 224 euro.
Zemes vienības platības sadalījums pa lietošanas veidiem – zemes zem ceļiem 4,2600 ha.
Zemes vienībai noteikti šādi apgrūtinājumi:
1) ekspluatācijas aizsargjoslas teritorija gar elektrisko tīklu kabeļu līniju – 0,0096 ha,
2) lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,3209 ha,
3) biosfēras rezervāta neitrālās zonas teritorija – 4,2600 ha,
4) ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,3209 ha;
5) vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos – 0,6979 ha.

Akciju sabiedrība "Latvijas valsts meži" (turpmāk – LVM)  ar 2020. gada 18. februāra vēstuli
Nr. 4.1– 2_01ju_101_20_102 informēja Pašvaldību, ka LVM ir inventarizējusi saimnieciskās darbības nodrošināšanai nepieciešamo meža autoceļu, kas atrodas tās pārvaldīšanā esošajā zemē. Inventarizācijas laikā ir konstatēts, ka zemes vienībā ar kadastra apzīmējumu 9652 003 0055 izvietota dabiskā brauktuve un zemes vienībā ar kadastra apzīmējumu 9652 004 0078 izvietots meža autoceļš "Grebu kalna ceļš". Tā kā dabiskā brauktuve un meža autoceļš, kas ietilpst nekustamā īpašuma "Dikļu skola – Ezernieki" sastāvā, nav nepieciešami LVM saimnieciskās darbības nodrošināšanai un turpmāk netiks regulāri uzturēti, LVM atbalsta abu zemes vienību nodošanu pašvaldības autonomo funkciju īstenošanai.

Pašvaldības lēmumā Nr. 616 nolemts bez atlīdzības pārņemt Pašvaldības īpašumā nekustamo īpašumu "Dikļu skola – Ezernieki". Pašvaldība dara zināmu, ka nekustamais īpašums "Dikļu skola – Ezernieki" nepieciešams Pašvaldībai, lai uzturētu un koptu ceļu, kas atrodas uz nekustamā īpašuma "Dikļu skola – Ezernieki" sastāvā esošajām zemes vienībām ar kadastra apzīmējumiem 9652 003 0055 un 9652 004 0078. Minētais ceļš apkalpo 12 mājsaimniecību.
Pašvaldība 2025. gada 30. oktobra lēmumā Nr.687 (prot. Nr. 20, 38.§) "Par grozījumu Valmieras novada pašvaldības domes 25.09.2025. lēmumā Nr. 616 (prot. Nr. 18, 24.§) "Par īpašuma "Dikļu skola – Ezernieki", Dikļu pagastā, Valmieras novadā, kadastra numurs 9652 004 0012, iegūšanu" lemjošās daļas 1. punktā precizējusi minēto kadastra apzīmējumu, "9652 002 0055" aizstājot ar "9652 003 0055".
 
Ievērojot noteikumu Nr. 776 5.2. apakšpunktu, Pašvaldība 2025. gada 23. decembra vēstulē Nr. 4.1.8.3/25/7294 "Par plānotās darbības atbilstību teritorijas plānojumam" norāda, ka Pašvaldības domes lēmumā Nr. 616 plānotā darbība – ceļa uzturēšana un pārvaldība atbilst spēkā esošajam Pašvaldības teritorijas plānojumam. 

Noteikumu Nr. 776 5.3. apakšpunkts noteic, ka pašvaldība atsavināšanas ierosinājumam pievieno Valsts vides dienesta izdotos tehniskos noteikumus vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu, ja to paredz normatīvie akti par ietekmes uz vidi novērtējumu. Rīkojuma projektā minētā nekustamā īpašuma atsavināšana nav iekļauta to darbību sarakstā, kurai atbilstoši Ministru kabineta 2015. gada 27. janvāra noteikumu Nr. 30 "Kārtība, kādā Valsts vides dienests izdod tehniskos noteikumus paredzētajai darbībai" pielikumam būtu jāizsniedz tehniskie noteikumi, ne arī likuma "Par ietekmes uz vidi novērtējumu" 1. un 2. pielikumā minēto darbību sarakstā, kurām būtu nepieciešamas ietekmes uz vidi un ietekmes uz vidi sākotnējā izvērtējuma procedūras.

Noteikumu Nr. 776 5.4. apakšpunkts noteic, ka pašvaldība valsts meža zemes atsavināšanas ierosinājumam pievieno Dabas aizsardzības pārvaldes atzinumu (ja uz darbību neattiecas šo noteikumu 5.3. apakšpunktā minētā prasība) par plānotās darbības atbilstību attiecīgās teritorijas aizsardzību un izmantošanu regulējošo normatīvo aktu prasībām, ja atsavināmā valsts meža zeme atrodas īpaši aizsargājamā dabas teritorijā vai mikroliegumā.
Nekustamais īpašums "Dikļu skola – Ezernieki" atrodas Ziemeļvidzemes biosfēras rezervāta neitrālajā zonā. Saskaņā ar Dabas aizsardzības pārvaldes 2025. gada 19. decembra vēstuli Nr. 1.6.2/8513/2025-N "Par plānotās darbības atbilstību normatīvu aktu prasībām" abās zemes vienībās atrodas jau esošs autoceļš, tāpēc noteikumu Nr. 776 5.4. apakšpunktā minētais atzinums nav sniedzams.
Dabas aizsardzības pārvalde arī informē, ka Ministru kabineta 2011. gada 19. aprīļa noteikumi Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" neparedz ierobežojumus plānotajai darbībai, bet atbilstoši Ministru kabineta 2010. gada 16. marta noteikumu Nr. 264 "Īpaši aizsargājamo dabas teritoriju vispārējie aizsardzības un izmantošanas noteikumi" 40.3. apakšpunktam dabas pieminekļa teritorijā ir aizliegts mainīt zemes lietošanas kategoriju. 

Noteikumu Nr. 776 6. punkts noteic: ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, papildus pievieno grafisko ieceres risinājuma plānu vizuāli uztveramā mērogā (M 1 : 500 vai M 1 : 1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums, laukums), un aktuālo teksta un grafisko informāciju no NĪVKIS, ja inženierbūve ir reģistrēta NĪVKIS, kā arī izziņu par ilgtermiņa ieguldījumu uzskaiti inženierbūvei, ja būve atrodas pašvaldības bilancē. Minētajā punktā norādītie parametri ir konstatējami no zemes robežu plāna zemes vienībām ar kadastra apzīmējumiem 9652 003 0055 un 9652 004 0078, kā arī NĪVKIS izdrukas datiem par nekustamo īpašumu "Dikļu skola – Ezernieki". Dabiskā brauktuve un meža autoceļš "Grebu kalna ceļš" neatrodas Pašvaldības bilancē.  

LVM 2026. gada 4. marta vēstulē Nr. 4.1–2_01bm_101_26_101 norādīts, ka nekustamais īpašums "Dikļu skola – Ezernieki" neietilpst zemes dzīļu un zemes nomas platībās, ne arī LVM Medību tiesību nomas platībās un uz to nav nodibināti reālservitūti. Zemes vienību ar kadastra apzīmējumu 9652 003 0055 skar valsts nozīmes kultūras pieminekļa "Grebu pilskalns" (2427) un "Grebu Bļodas kalns – pilskalns" (2426) aizsargjoslas, kā arī dabas pieminekļa – parastā ozola – aizsargjosla.

Saskaņā ar Civillikuma 4. pantu likuma noteikumi iztulkojami vispirms pēc to tieša jēguma; ja ir vajadzība, tie iztulkojami arī pēc likuma sistēmas, pamata un mērķa, un, visbeidzot, arī pēc analoģijas. Tiesību normas interpretē to piemērotājs, ievērojot konkrētās situācijas faktiskos apstākļus un atbilstoši iztulkojot tiesību normas, tāpēc Zemkopības ministrija, izskatot Pašvaldības iesniegtos dokumentus un izvērtējot to saturu pēc jēgas un mērķa, secina, ka Pašvaldība ir iesniegusi nepieciešamos dokumentus atbilstoši noteikumu Nr. 776 5. un 6. punktam.
Problēmas un risinājumi
Problēmas apraksts
Nekustamais īpašums "Dikļu skola – Ezernieki" ir vajadzīgs Pašvaldībai Pašvaldību likuma 4. panta pirmās daļas 3. punktā minētās autonomās funkcijas izpildei, t. i., gādāt par pašvaldības īpašumā esošo ceļu būvniecību, uzturēšanu un pārvaldību.
Risinājuma apraksts
Lai Pašvaldība varētu izpildīt savas autonomās funkcijas, valstij Zemkopības ministrijas personā piederošais nekustamais īpašums ir nododams Pašvaldības īpašumā, ievērojot Atsavināšanas likuma 42. panta pirmajā daļā ietverto prasību par valsts nekustamā īpašuma nodošanu atpakaļ Zemkopības ministrijai, ja iestāsies rīkojuma projekta 2. punktā minētais apstāklis un nekustamais īpašums vairs netiks izmantots Ministru kabineta rīkojumā minēto funkciju izpildei.
Pašvaldību likuma 4. panta otrā daļa noteic, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem. Saskaņā ar Pašvaldību likuma 4. panta trešo daļu autonomo funkciju izpildi atbilstoši savai kompetencei organizē un par to atbild pašvaldība. Tātad pašvaldība ir atbildīga par to, kādā veidā tā organizē savu autonomo funkciju izpildi. 
Pašvaldībai pārņemot nekustamo īpašumu "Dikļu skola – Ezernieki" bez atlīdzības savā īpašumā, tas netiks izmantots saimnieciskajai darbībai, tāpēc, nododot nekustamo īpašumu Pašvaldības īpašumā, nav nepieciešams piemērot komercdarbības atbalsta nosacījumus.  
Nekustamajam īpašumam "Dikļu skola – Ezernieki" ir noteikti apgrūtinājumi, tostarp aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Pašvaldībai kā nekustamā īpašuma īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam, kā arī pienākums nodrošināt aizsargājamo teritoriju aizsardzības un izmantošanas noteikumu ievērošanu.
Pašvaldībai jāievēro Ministru kabineta 2011. gada 19. aprīļa noteikumu Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" un Ministru kabineta 2010. gada 16. marta noteikumu Nr. 264 "Īpaši aizsargājamo dabas teritoriju vispārējie aizsardzības un izmantošanas noteikumi" prasības.
Pēc Ministru kabineta rīkojuma pieņemšanas nekustamais īpašums "Dikļu skola – Ezernieki" ar nodošanas un pieņemšanas aktu tiks nodots Pašvaldībai. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Valmieras novada pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu.
Juridiskās personas
Jā
Ietekmes apraksts
Valmieras novada saimnieciskās darbības veicēji. Sabiedrība kopumā, pašvaldībai nodrošinot savas administratīvās teritorijas labiekārtošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valmieras novada pašvaldība segs izdevumus, kas saistīti ar nekustamā īpašuma pārreģistrāciju uz Valmieras novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
Akciju sabiedrība "Latvijas valsts meži"
Valmieras novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

